Amid COVID-19 lockdown, the Himalayan Mountain Range is visible from the Puttalam area in Sri Lanka.
The fact behind every news!, ගෝලීය වසංගතයක් ලෙස ව්\u200dයාප්ත වන කොරෝනා වෛරස් රෝගය මේ වෙන විට රටවල් 206 ක මිලියන 1.2 අධික ජනසංඛ්\u200dයාවකට ආසාදනය වී 65,000 කට ආසන්න මිනිස් ජීවිත සංඛ්\u200dයාවක් බිලිගෙන ඇත.මෙම රෝගය පාලනය කිරීම සඳහා මේ වන විට බොහෝ රටවල් සිය නාවික, ගුවන් සහ දේශ සීමා වසා ජනතාව නිවාසයන්හි කොටුකර තැබීමට පියවර ගෙන ඇත. මිනිස් ක්\u200dරියාකාරිකම් අවම වීම නිසා පරසර දූෂණය අඩුවී ඇති අතර බොහෝ ජනාකීර්න නගරයන්හි වායු දූෂක අගය පහත වැටී ඇති බව වාර්තා වේ. මිනිස් ක්\u200dරියාකාරකම් අඩුවීමත් සමඟම ලංකාවේ නගරයක මුවන් රංචුවක් දක්නට ලැබුණු බවට පලවී තිබු සටහනක විමර්ශනයක් මෙසේය., මෙවන් පසුබිමක Yonda නමැති ෆේස්බුක් පිටුවක “වායු දූෂණය නිසා\xa0 දෙවන ලෝක යුද්ධයෙන් පසු පුත්තලමට දිස් වූ හිමාල කඳු වැටිය” තේමාව යටතේ සේයාරුවක් සහිතව සටහනක් ඉදිරිපත් වී තිබෙනු නිරීක්ෂණය විය. ඉතා කෙටි කලක දී ෆේස්බුක් පරිශීලනය කරන්නන් 1400කට වැඩි සංඛ්\u200dයාවක් අතර මෙම සටහන හුවමාරු වී තිබුණු අතර හිමි වූ ප්\u200dරතිචාර බොහොමයක් උපහාසාත්මක කෝණයකින් ඉදිරිපත්වි තිබිණි., එලෙසම ජරා FM නමැති ෆේස්බුක් පිටුවක “මිනිසාගෙ විනාශයට හේතුව මිනිසාමය..” තේමාව යටතේ Yonda ෆේස්බුක් පිටුවේ සේයාරුවම සහිතව සටහනක් ඉදිරිපත් වී තිබෙනු දක්නට ලැබුණේය. මෙහි තිබු සේයාරුවට යටින් “අවුුරුදු 30කට පමණ පසු ප්\u200dරථම වතාවට හිමාල කඳු වැටිය කිමි 200කට වඩා දුරකට දර්ශනය වේ. Lockdown නිසා වායු දුෂණය අඩු වීම මෙයට හේතුවයි” යන වදන් රෝපනය කර තිබුණේ මෙලෙසය., මෙම සටහන තවත් ෆේස්බුක් පිටු කිහිපයක ම ඉදිරිපත් වී තිබෙනු නිරීක්ෂණය තිබු අතර මෙය සත්\u200dය සටහන්ක්දැයි කිහිපදෙනෙකුම විසින් ප්\u200dරශ්න්කාරද තිබුණි., එකම ඡායාරූපය සහිත මෙම සටහන් ෆේස්බුක් පරිශීලනය කරන්නන් විශාල සංඛ්\u200dයාවක් අතර හුවමාරු වීම හේතුවෙන් එම සටහන් පිළිබඳව සත්\u200dය කරුණු විමර්ශනයක් කිරීමට අපගේ අවධානය යොමු විය., Fact Check (සත්\u200dය තොරතුරු විමර්ශනය කිරීම)\xa0පරිසර දූෂණය අඩුවීම නිසා හිමාල කඳු වැටිය දුරට දර්ශණය විම පිළිබඳව\xa0 ගූගල් සෙවීමක් කළෙමු.\xa0 එයට අදාල වාර්තා රැසක් අන්තර්ජාලයේ තිබෙණු දක්නට ලැබුණි. මේ වාර්තා සියල්ලම සඳහන් කර තිබුණේ ඉන්දියාවේ ක්\u200dරියාත්මක වන දින 21ක වසාදැමීම (Lockdown) නිසා කර්මාන්ත ශාලා නැවතිම සහ වාහන ගමනාගමනය ඇතුළු සියලු මිනිස් ක්\u200dරියාකාරිකම් නැවතීම නිසා පරිසර දුෂණය අවමවීම නිසා හිමාචල් ප්\u200dරදේශයේ පිහිටි, හිමාල කඳු වැටියට අයත් Dhauladar කඳුවැටිය පංජාබයේ පිහිටි ජලන්දාර් නගරයට දර්ශනය වෙන බවය, මේ පිළිබඳව තවදුරටත් කරුණු සනාථ කරගැනීම පිණිස, The Indian Express පුවත්පතේ “You can now see Himachal’s Dhauladhar mountain ranges from Jalandhar thank the lockdown” (වසා දැමීමට ස්තුතිවන්නට, හිමාචල් ප්\u200dරදේශයේ පිහිටි, හිමාල කඳු වැටියට අයත් Dhauladar කඳුවැටිය පංජාබයේ පිහිටි ජලන්දාර් නගරයට දර්ශනය වේ.) සිරස්තලය යටතේවු ප්\u200dරවෘත්ති වාර්තාව පරීක්ෂා කර බැලුවෙමු., කොරෝනා වෛරස් රෝගය ව්\u200dයාප්තවීම නිසා දින 21ට වසා දැමුණු ඉන්දියාවේ,\xa0 මිනිස් ක්\u200dරියාකාරිත්වය අවම වීම නිසා පරිසරය දූෂණය ඉමහත් ලෙස අඩු වී ඇති බවත් එමනිසා ඉන්දියාවේ ප්\u200dරධාන නගරයන්හි වායු දූෂණය ඉතාමත් අවම මට්ටමකට පත්ව ඇති බව සඳහන් කරන එම පුවත්පත, හිමාචල් ප්\u200dරදේශයේ පිහිටි, හිමාල කඳු වැටියට අයත් Dhauladar කඳුවැටිය, පංජාබයේ පිහිටි ජලන්දාර් නගරයට දර්ශනය වෙන බව වාර්තා කර තිබුණේය., සුප්\u200dරකට ඉන්දියානු ක්\u200dරිකට් ක්\u200dරීඩක හර්බජාන් සිං, ට්විටර් මගින් පවසා තිබුණේද පංජාබයේ ජලන්දාර්හි පිහිටි තම නිවසේ පියසේ සිට හිමචාල් ප්\u200dරදේශයේ පිහිටි Dhauladar කඳුවැටිය\xa0 මනාව දර්ශනය වන බවය. ඔහු එම දර්ශනයේ\xa0 ඡායාරූපයක්ද මෙසේ පළකර තිබුණි, Never seen Dhauladar range from my home rooftop in Jalandhar..never could imagine that’s possible..clear indication of the impact the pollution has done by us to Mother Earth 🌍.. this is the view pic.twitter.com/laRzP8QsZ9, හිමාචල් ප්\u200dරදේශයේ පිහිටි, හිමාල කඳු වැටියට අයත් Dhauladar කඳුවැටිය සහිත ප්\u200dරදේශයේ සිට පංජාබයේ පිහිටි ජලන්දාර් නගරයට ඇති දුරද පරීක්ෂා කළෙමු. එහිදීද එම දුර ප්\u200dරමාණය කිලෝමීටර 200 කට වඩා වැඩි දුරක් බව පෙනී ගියේය., Google Maps, “වායු දූෂණය නිසා දෙවන ලෝක යුද්ධයෙන් පසු පුත්තලමට දිස් වූ හිමාල කඳු වැටිය” තේමාව යටතේ පළවූ සේයාරුවද ඉන්දියාවේ ඉහත පුවතට අදාළ ඡයරුපක්ම බව හැඟුණු බැවින් මේ පිලිබඳ විමර්ශණය කිරීමේදී එම ඡායාරුපය සහිත Twitter සටහන් පෙළක්ම මෙසේ පළවී තිබෙනු දක්නට ලැබුණි., Twitter සටහන් වල පලවී තිබු ඡායාරුපය සහ Yonda නමැති ෆේස්බුක් පිටුවේ පළවී ඇති ඡායාරුපය පහත පරිදි සංසන්දන කිරීමේදී එකම ඡයරුපක් බව මෙසේ පෙනී ගියේය., Conclusion (අවසාන නිගමනය), අපගේ විමර්ශනයෙන් පැහැදිලි වන්නේ දින 21ට වසා දැමුණු ඉන්දියාවේ,\xa0 මිනිස් ක්\u200dරියාකාරිත්වය අවම වීම නිසා පරිසරය දූෂණය ඉමහත් ලෙස අඩු වී ඇති බැවින්, හිමාචල් ප්\u200dරදේශයේ පිහිටි හිමාල කඳු පංතියට අයත් Dhauladar කඳුවැටිය කිලෝමීටර් 200කට වඩා දුරකින් පිහිටි පංජාබයේ ජලන්දාර් නගරයට දර්ශනය වෙයි යනුවෙන් පළවූ වාර්තා සියල්ලක්ම සත්\u200dය බවයි., එසේම Yonda නමැති ෆේස්බුක් පිටුවක “වායු දූෂණය නිසා\xa0 දෙවන ලෝක යුද්ධයෙන් පසු පුත්තලමට දිස් වූ හිමාල කඳු වැටිය” යන තේමාව යටතේ සේයාරුවක් සහිතව ඉදිරිපත් කර ඇති සටහන වැරදි තේමාවක් යටතේ ඉදිරිපත් කර ඇති නොමඟ යවන සුළු සාවද්\u200dය සටහනක් බවට නිගමනය කරමු, Title:පංජාබයේ ජලන්දාර් නගරයට හිමාලය කඳු පංතිය දිස්වීමේ පුවත යොදාගනිමින් කරන ලද සාවද්\u200dය ප්\u200dරකාශයකි!, Result: False
පංජාබයේ ජලන්දාර් නගරයට හිමාලය කඳු පංතිය දිස්වීමේ පුවත යොදාගනිමින් කරන ලද සාවද්‍ය ප්‍රකාශයකි! - Factcrescendo Sri Lanka